Kalabosas
Kalabosas (isp. Calabozo) – miestas Venesuelos šiaurinėje dalyje, Gvarike, į pietus nuo San Chuan de los Moroso, prie Gvariko upės. Sebastian Fransisko de Mirandos savivaldybės centras. Yra oro uostas, per miestą eina Karakaso–San Fernando de Apūrės plentas. Maisto (cukraus, daržovių perdirbimo, pieno, mėsos) pramonė. Prekyba apylinkėse auginamais ryžiais (svarbiausias tiekėjas šalyje), kukurūzais, cukranendrėmis, tabaku, bananais, vystoma gyvulininkystė. Veikia muziejus, 1790 m. pastatyta barokinė katedra.